Държавен вестник, бр. 85, 2003 г., стр. 2

С Т Р .  2
Д Ъ Р Ж А В Е Н   В Е С Т Н И К
Б Р О Й  85
“Чл. 132. (1) При осъществяване на съдебна-
та власт съдиите, прокурорите и следователите
не носят наказателна и гражданска отговорност
за техните служебни действия и за постанове-
ните от тях актове, освен ако извършеното е
умишлено престъпление от общ характер.
(2) В случаите по ал. 1 срещу съдиите, проку-
рорите и следователите не може да бъде пов-
дигнато обвинение без разрешение на Висшия
съдебен съвет.
(3) Съдиите, прокурорите и следователите
не могат да бъдат задържани освен за тежко
престъпление, и то с разрешение на Висшия
съдебен съвет. Разрешение за задържане не се
изисква при заварено тежко престъпление.
(4) За даване разрешение по ал. 2 и 3 се
прави мотивирано искане до Висшия съдебен
съвет от главния прокурор или от не по-мал-
ко от една пета от членовете на Висшия съде-
бен съвет.”
Преходни и заключителни разпоредби
§ 4. (1) Народното събрание в срок от три
месеца от влизането в сила на Закона за изме-
нение и допълнение на Конституцията на Ре-
публика България приема законите, които се
отнасят до прилагането на тези изменения и
допълнения.
(2) Висшият съдебен съвет  в  срок  от три
месеца от влизането в сила на § 1, т. 3 назначава
административните ръководители в органите
на съдебната власт.
§ 5. Административните ръководители в
органите на съдебната власт, които са заемали
съответната ръководна длъжност повече от пет
години до влизането в сила на този закон, мо-
гат да бъдат назначавани на същата длъжност
само за един мандат.
§ 6. Съдиите, прокурорите и следователите,
които към момента на влизане в сила на този
закон не са навършили тригодишен стаж на
заеманата от тях длъжност, стават несменяеми
при условията на § 1, т. 1 от този закон.
§ 7. Параграф 1, т. 3 влиза в сила от 1 януари
2004 г.
Законът е приет от ХХХIХ Народно събра-
ние на 24 септември 2003 г. и е подпечатан с
официалния печат на Народното събрание.
Председател на Народното събрание:
Огнян Герджиков
  Подпечатан с държавния печат.
Министър на държавната администрация:
Димитър Калчев
52531
ДЕКЛАРАЦИЯ
на Тридесет и деветото Народно събрание на
Република България по повод Стогодишни-
ната от установяването на дипломатически
отношения между България и Съединените
американски щати
Като отбелязваме, че отношенията между
българския и американския народ се основават
на споделени ценности;
Като подчертаваме, че неведнъж през годи-
ните САЩ и видни представители на амери-
канския народ са оказвали подкрепа на българ-
ската кауза;
Като отбелязваме със задоволство, че вид-
ни българи са допринасяли и допринасят за
развитието на американската наука, култура и
икономика;
Като подчертаваме значението на приноса
на САЩ за успешното развитие на България по
пътя на демокрацията, пазарната икономика и
интеграцията в евроатлантическите структури;
Като потвърждаваме, че България е заедно
със Съединените щати и демократичната общ-
ност в борбата срещу тероризма и разпростра-
нението на оръжия за масово унищожаване
Д Е К Л А Р И Р А М Е :
Нашата решимост за разширяване и задъл-
бочаване на стратегическото партньорство и
сътрудничество със САЩ като един от основ-
ните приоритети на външната ни политика;
Нашата готовност за продължаване и за-
вършване на реформите, необходими с оглед
предстоящото пълноправно членство на Бъл-
гария в НАТО;
Волята на България да продължи да гене-
рира стабилност на Балканите и да допринася
за усилията на международната общност за
нормализиране и развитие в постконфликт-
ните райони, като Афганистан и Ирак, вклю-
чително и чрез участието си в мироналагащи
и мироопазващи операции във взаимодейст-
вие със САЩ;
Желанието си за обогатяване и ускорено
задълбочаване на сътрудничеството във всич-
ки области от взаимен интерес, включително
за насърчаване на двустранната търговия и вза-
имните инвестиции.
Декларацията е приета от ХХХIХ Народно
събрание на 19 септември 2003 г. и е подпечата-
на с официалния печат на Народното събрание.
Председател на Народното събрание:
Огнян Герджиков
52532